CELEX: 32015R1800
Language: sl
Date: 2015-10-06 00:00:00
Title: Izvedbena uredba Komisije (EU) 2015/1800 z dne 6. oktobra 2015 o uvrstitvi določenega blaga v kombinirano nomenklaturo

8.10.2015   
            
            
               SL
            
            
               Uradni list Evropske unije
            
            
               L 263/16
            
         IZVEDBENA UREDBA KOMISIJE (EU) 2015/1800
   z dne 6. oktobra 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v državah članicah v skladu s Pogodbama.
      V Bruslju, 6. oktobra 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Razlogi
               
            
                  (1)
               
               
                  (2)
               
               
                  (3)
               
            
                  Prenosna elektronska naprava, z dimenzijami 7 × 60 × 110 mm in maso 100 g, ki ima v istem plastičnem ohišju naslednje glavne sestavne dele:
                  
                              —
                           
                           
                              barvni prikazovalnik LED, z zaslonom na dotik z diagonalno izmero 8,9 cm (3,5 inča) in ločljivostjo 960 × 640 slikovnih pik,
                           
                        
                              —
                           
                           
                              centralna procesna enota,
                           
                        
                              —
                           
                           
                              pomnilnik RAM z 256 MB,
                           
                        
                              —
                           
                           
                              zmogljivost shranjevanja 32 GB,
                           
                        
                              —
                           
                           
                              modul za brezžično povezavo z drugimi napravami in internetom,
                           
                        
                              —
                           
                           
                              litijeva akumulatorska baterija,
                           
                        
                              —
                           
                           
                              zvočnik,
                           
                        
                              —
                           
                           
                              mikrofon in
                           
                        
                              —
                           
                           
                              kamera za snemanje video posnetkov in fotografij.
                           
                        Ima naslednje vmesnike:
                  
                              —
                           
                           
                              priključek za polnjenje in povezavo z drugimi napravami, na primer z napravo za avtomatsko obdelavo podatkov, ter
                           
                        
                              —
                           
                           
                              vtič premera 3,5 mm.
                           
                        Naprava omogoča uporabniku funkcije, kot so povezava z internetom, nalaganje, izvajanje in spreminjanje programskih aplikacij, prejemanje in pošiljanje elektronske pošte, igranje iger ter nalaganje, snemanje in reprodukcijo glasbe, video posnetkov in fotografij.
               
               
                  8471 30 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI, opomba 5(A) k poglavju 84 ter besedilo oznak KN 8471 in 8471 30 00.
                  Naprava je zasnovana za opravljanje dveh ali več dopolnilnih ali alternativnih funkcij v smislu opombe 3 k oddelku XVI (obdelava podatkov, komunikacija v brezžičnem omrežju, snemanje in reprodukcija zvoka in slike, snemanje video posnetkov in fotografij ter prikazovanje fotografij in video posnetkov).
                  Zaradi objektivnih značilnosti naprave, zlasti njegove sposobnosti nalaganja, shranjevanja, spreminjanja in izvajanja programov, je njegova glavna funkcija obdelava podatkov (glej tudi mnenje o uvrstitvi HS 8471.30/2, 3 in 4). Druge funkcije so drugotnega pomena.
                  Naprava se zato uvrsti pod oznako KN 8471 30 00 kot prenosni stroj za avtomatsko obdelavo podatkov, z maso do vključno 10 kg, ki imajo v istem ohišju najmanj eno centralno procesno enoto, tipkovnico in prikazovalnik.